Drevený krov

náhľad|pohľad na krov v kupole Dómu Santa Maria del Fiore
Drevený krov je nosná strešná konštrukcia zväčša malého rozpätia, ktorá sa používa ako nosný prvok pri šikmých strechách a funguje na princípe uzavretých trojuholníkov spevnených vo vrcholeS. Šaling, C. Laco: Stavebnícky náučný slovník. 4, Konštrukcie. 1. časť, Teória konštrukcií, Slovenské vydavateľstvo technickej literatúry, Bratislava, 1968. Je zhotovená prevažne z dreva. Prenáša zaťaženie zo strešného plášťa (škridla, šindeľ, plech, ...) a poveternostných vplyvov (vietor, sneh) do nosných múrov. Podľa strešného plášťa a poveternostných vplyvov sú dimenzované jeho nosné prvky. 

Krov (napr. na rodinných domoch) je kotvený závitovou tyčou, ktorá vystupuje zo stužujúceho venca na konci nosných múrov. V súčasnosti sa pri výstavbe nových krovov aplikuje na drevené prvky ochranný náter, ktorý chráni drevo pred hmyzom, plesňami a môže plniť aj protipožiarnu funkciu. 

 Rozdelenie krovov 
 Podľa tvaru 
 sedlová strecha, pozostáva z dvoch šikmých rovín, ktoré sa pretínajú na hrebeni strechy a vychádzajú z odkvapov, spravidla dlhších strán pôdorysného obdĺžnika. Na kratších stranách je strecha uzatvorená štítovým múrom,
 valbová strecha, má odkvapy na všetkých štyroch stranách, je spravidla vytvorená štyrmi plochami, ktoré sa pretínajú v štyroch nárožiach na vodorovnom hrebeni,
 polovalbová sedlová strecha so skosenými vrcholmi štítu, má z obidvoch strán lichobežníkový štít s malou valbou s odkvapom zvýšeným oproti odkvapom pozdĺžnych strán,
 manzardová má spravidla zalomené strechy a ich vnútorné priestory. Každá z plôch tejto strechy je tvorená dvomi rovinami nerovnakého sklonu,
 guľovitá má tvar kopuly, ktorá zastrešuje väčší priestor centrálneho pôdorysu,
 cibuľovitá, druh vežovej strechy, ktorej prierez je v spodnej časti rozšírený (konvexný), navrchu zúžený (konkávny) a veľakrát prechádza v kužeľ,
 francúzska, má prierez rovnostranného trojuholníka so 60º sklonom strešných rovín, 
 krížová strecha je prienik dvoch sedlových striech s rovnakou výškou hrebeňa. Nad štvorcom je ohraničená štítmi na všetkých stranách,
 stanová strecha, má tvar ihlanu nad štvorcom alebo pravidelným polygónom,
 pultová strecha, je tvorená jedinou strešnou rovinou s odkvapom na jednej strane pôdorysu (v podstate ako keby polovica sedlovej strechy od hrebeňa po odkvap),
 ihlanová
 kopulovitá
 rovná
 lamelová
 gotická
 kužeľovitá
 valená
 visutá

 Podľa konštrukcie 
 Drevený krov väznicovej sústavy
 Drevený krov vlašskej sústavy
 Drevený krov zo skruží
 Drevený krov krokvovej sústavy
 Drevený krov hambálkovej sústavy

 Drevený krov 
 Tradičný drevený krov 

Hlavné prvky:
 Väzné trámy prenášajú zaťaženie stĺpikov a vzpier. Konce sú uložené v nosných stenách na dištančnej podložke.
 Stĺpiky podopierajú väznicu krovu.
 Vzpery vystužujú krov priečne. Sú zapustené do väzných trámov a stĺpikov.
 Rozpery
 Väznice sú nesené stĺpikmi a podporujú krokvy.
 Odkvapová väznica - v blízkosti odkvapu na krátkych stĺpikoch.
 Stredná väznica - nesená stĺpikmi.
 Vrcholová väznica - Podopiera krokvy pod hrebeňom.
 Pomúrnice Osadzujú sa na obvodovú nosnú stenu. Kotvia sa do muriva alebo stužujúceho venca.
 Krokvy Sú nesené väznicami a pomúrnicami. Pri väznicových sústavách smerujú kolmo na odkvap. Pri starších vlašských sústavách sú krokvy vodorovné.
 Klieštiny vystužujú priečne. Spájajú krokvy tesne pod strednými väznicami a sú spravidla zdvojené.
 Pásiky odľahčujú väznice. Sú začapované do väznice a stĺpika.

 Novodobý drevený krov 
Úsporné konštrukcie sú progresívnejšie v dimenzovaní prierezov jednotlivých prvkov, čím sa výrazne šetrí drevný materiál. Spoje sa robia tak, aby už nedochádzalo k zoslabovaniu prvkov. Nevyskytujú sa väzné trámy.
 Hambálková sústava je konštrukcia na princípe trojuholníkových rámov. Vzdialenosť medzi rámami je 800 - 1200 mm a veľmi dôležité je tu ich pozdĺžne stuženie. To sa robí doskami uhlopriečne pribitými z vnútornej strany krovu. Pozdĺžne vystuženie podporuje tiež latovanie, ktoré nesie krytinu. Výhodou oproti tradičnému krovu je, že priestor pod "hambálkom" zostáva celkom voľný a dá sa tak lepšie využiť.
 Lepené konštrukcie sa vyznačujú značnou úsporou dreva, malými prierezmi a veľkou únosnosťou. Prvky nie sú z masívu, ale sú tvorené zlepením niekoľkých drevených vrstiev. Sú o niečo lacnejšie. Môžu sa použiť na zastrešenie väčších rozponov: športových hál, výstavných pavilónov, priemyselných i poľnohospodárskych objektov, ale aj obytných budov.
 Zbíjaný krov z fošní je konštrukcia, ktorej sklon strešnej roviny je 30°.
 Úsporné vzpínadlové sústavy šetria drevo oproti krovu väznicovej sústavy až o 1/3. Spotrebuje sa však veľa ocele, lebo sa využívajú oceľové ťahadlá.

 Referencie 

 Iné projekty 

Kategória:Drevené konštrukcie
Kategória:Strešná konštrukcia